**ANTIGONA**

**1.Antigona** zastopa pravico do pogreba svojega brata, ki je neodtujljiva pravica slehernega človeka. Ker krši državljansko pokorščino, je kaznovana. Njen namen je uveljavljanje najosnovnejših človeških pravic v imenu svoje vesti, zato je kriva brez dejanske krivde. Svet Antigone je torej svet ljubezni, predanosti.

Antigona je v grški mitologiji herojinja in princesa. Bila je hči Ojdipa in Jokaste. Klasična verzija njene sage je v istoimenski Sofoklejevi drami, ki je bila verjetno prvič izvedena leta 442 pr. n. št. Obstajajo trudi drugi viri, ki delno odstopajo od tega opisa.

**2.Antigona** je s sestro Ismeno spremljala slepega očeta Ojdipa v pregnanstvo. Zatočišče je našla v Kolonosu blizu Aten. Ko jo je stric Kreon hotel ugrabiti, jo je rešil Tezej. Po Ojdipovi smrti se je vrnila v Tebe, da bi preprečila prerokovan dvoboj bratov. Po Ojdipovem odhodu sta si oblast v Tebah delila njegova sinova Polyneikes in Eteokles. Ko je brat pregnal Polyneikesa, je ta zbral vojake in začel oblegati Tebe. V spopadu sta se brata medsebojno ubila. Tu se začne delo Sofokleja.

Antigonin stric Kreon, novi tebanski kralj, je prepovedal pokopati Polyneikesovo truplo. Toda Antigona je bolj spoštovala verske in moralne vrednote kot to prepoved in na skrivaj pokopala bratovo truplo. Ko so jo opazili, je brez pomisleka priznala dejanje. Kralj jo je ukazal živo zazidati v votlino, kljub temu, da je bila zaročenka njegovega sina Hajmona. Ko je kralju videc Teiresias prerokoval smrt njegovega sina, je kralj skušal posredovati, toda bilo je prepozno: Antigona, Hajmon in Kreonova žena Evridika so naredili samomor.

3**.SOFOKLES**

O, blagor Sofoklesu!

Bogat in srečen

doživel je častitljivo staróst,

ustvaril mnogo lepih umetnin,

umrl, ne da bi bil dočakal zlo.

Frimihos

***Sofokles*** je bil grški pisatelj poezij. Bil je priljubljen, tako zaradi svojega ustvarjalnega dela, kot tudi zaradi svoje osebnosti, ki se je mnogim zdela odlična. Predstavljal je poosebljeno harmonijo.

Rojen je bil okoli leta 495 pr.n.št. v atiškem demosu Kolonu. V mladosti se je ukvarjal s športom in z glasbo; večkrat je celo zmagal pri gimnastičnih in muzikalnih tekmovanjih. Nastopal je v svojih dramah. S svojo virtuozno dognano odrsko tehniko in dramsko umetnostjo je za večno osvojil srca gledalcev. Opravljal je tudi številne politične funkcije. Bil je spoštovan, družaben človek, dobro se je znašel v družbi in tudi zato je imel veliko oboževalcev.

Umrl je tik pred porazom Aten. Zdi se, da je bilo zanj tako bolje, saj tako ni videl propada takrat velikega in pomembnega mesta.

Iz njegovega ustvarjanja

**ANTIGONA NA RAZPOTJU**

Antigona je bilo mlado dekle iz Teb, ki se je pogumno zavzemalo za pravico in enakopravnost. Imela je dva brata. Enemu bratu je bilo ime Eteokel, drugemu pa Polinejk.

Brata naj bi izmenično vodila oblast v Tebah. Bila sta dogovorjena, da bo prvih nekaj let vladal Eteokel, nato pa naj bi vladanje prevzel Polinejk. Toda izkazalo se je, da je vladanje nad nekom zelo sladko, zato Eteokel ni hotel prepustiti oblasti Polinejku. Ker ni ne eden ne drugi popustil, nista mogla problema rešiti, zato sta se podala v boj. Polinejk je naredil največji greh. Napadel je svoje lastno mesto, kjer je bil rojen in kjer je tedaj vladal njegov brat Eteokel. V tem boju sta oba izgubila svoji življenji. Eteokel je bil veličastno pokopan, Polinejk pa je mrtev obležal tam, kjer je podlegel ranam.

Kreon, ki je v tistem času glavni, je vsem ljudem prepovedal in jim celo zagrozil s kaznijo, če bi kdo pokopal grešnega mrliča. Vsakogar, ki ne bi spoštoval prepovedi, bi obdolžil za izdajalca in ničvredneža. Seveda si tega ni drznil nihče razen Antigone, ki ni mogla gledati svojega mrtvega brata ležati na tleh. Vedela je, da je edina, ki bi tvegala svoje življenje za pokop pokojnega brata Polinejka. Bila je na razpotju. Na razpotju med življenjem in občutkom večne krivde, ki bi jo doživela, ko bi videla kako mrtvega brata razjedajo lačni psi in ptice.

Antigoni je več pomenilo človeško slovo od brata, kot pa življenje, ki je bilo zdaj, ko ni imela več nobenega brata, tako ali tako nesmiselno. Po človeško je pokopala svojega mrtvega in se skupaj z njim poslovila tudi od svojega življenja, ki ji ga je vzel Kreon.

*Opis oseb:*

*Antigona* ima poleg Kreona glavno vlogo v besedilu. Svoje življenje je žrtvovala za človeški pokop svojega brata Polinejka.

*Eteokel in Polinejk* sta brata Antigone, ki ju je gnala sla po vladanju. Ker se nista mogla dogovoriti glede vladanja, sta se podala v medsebojni boj in v njem oba izgubila svoji življenji.ni vredno tvegati za človeški pokop svojega brata. Kljub temu, da žaluje za obema bratoma, Antigoni odsvetuje načrtovano dejanje t

*Ismena* je Antigonina sestra, kateri se je zdi, da svojega življenja .j. pokop brata Polinejka.

*Kreon* je bil kralj oz. vladar takratne oblasti. Ljudem je prepovedal pokop Polinejka, Eteokla pa je dal veličastno zagrebsti. Ko je izvedel, da je Antigona kljub njegovi prepovedi pokopala svojega nesrečnega brata, jo je dal ubiti. Kreonovega sina Hajmona, ki je bil zaljubljen v Antigono je to dejanje hudo prizadelo, zato se je odločil za smrt. Zaradi Hajmonove smrti pa si je vzela življenje še Kreonova žena Evridika, ki je svojega moža že pred smrtjo obsodila za vse te posledice, ki so sledile njegovemu krutemu dejanju.

*Stražar* je izpolnjeval Kreonove želje in ga obveščal o dogodkih. Bil mu je zvest, seveda pa se ga je bal, saj je vedel, da bo nanj padla krivda, če bo kaj narobe.

*Hajmon* je bil Kreonov sin, ki si je vzel življenje, ko je izvedel za smrt svoje ljubljene Antigone.

*Tejrezijas* je bil slepi človek, ki je Kreonu modro svetoval in ga posvaril pred njegovimi dejanji.

*Glasnik* je bil moder mož, ki je ljudi obvestil in jih osvestil o Kreonovih dejanjih. Kreonu je povedal zadnje besede, ki mu jih je namenila Evridika.

*Evridika*, Kreonova žena, se v zgodbi pojavi le enkrat. Ko je izvedela za smrt svojega sina *Hajmona*, je napravila je samomor.

*Zbor tebanskih starcev* med posameznimi deli te zgodbe prepeva pesmi, ki naredijo neko posebno vzdušje, primerno za del besedila.

***4.Antigona***

Uvod. Po Ojdipovi smrti v Tebah vlada Eteokel, po tem, ko je pregnal brata dvojčka Polinejka. Ta v Argosu zbere vojsko, da si izbori pravico do prestola. Tebe uspejo odbiti napade, boj je izenačen. Namesto množičnih bojev naj bitko odloči dvoboj med bratoma. V boju podležeta oba. Umirajoči Polinejk prosi sestro, da ga pokoplje in spravi z rojaki.

Po smrti obeh Labdakidov prevzame oblast njun stric Kreont. Vladati začne z ukazom, po katerem naj padle branilce pokopljejo z vsemi častmi, napadalci pa naj obleže nepokopani. Nespoštovanje slednjega ukaza bo najhuje kaznovano.

*UVODNI PRIZOR*

Kljub nedvoumnemu ukazu Antigona povabi sestro, da bi skupaj pokopali ubitega brata. Ismena odkloni sodelovanje.

Zbor je v uvodnem prizoru še precej neodločen, prilagaja se situaciji in previdno spremlja dogajanje. Veseli se odbite nevarnosti in konca vojne, obsoja napadalce in Polineika. Za preobrat in bojni izid pripisuje velike zasluge bogovom, zlasti Zeusu. Predlaga, da se hudo čimprej pozabi, želi mirnega vsakdanjega življenja. Obenem pa že sluti in napoveduje nakane oblasti.

*PRVI PRIZOR*

Kralj zve za poskus Polinejkovega pokopa. Svojo grožnjo ponovi še bolj prepričljivo.

Zbor se zamisli nad naravo in človekom. Človeka spozna za bitje, ki uspešno premaguje številne stiske, če le ne pride preveč navskriž z zakoni narave.

*DRUGI PRIZOR*

Antigono zalotijo pri pokopu in jo privedejo pred kralja. Obsodi jo na smrt, kljub temu, da je princeza in pokojnikova sestra.

Zbor ugotavlja človeško nemoč, kadar bi hotel odvrniti moč usode.

*TRETJI PRIZOR*

Antigonin zaročenec Haimon skuša biti sprva lojalen do kralja, očeta; tudi on se upre, ker kralj ne pristane na noben kompromis.

Zbor spoznava nepremagljivo moč zakonov ljubezni.

*ČETRTI PRIZOR*

Antigona vdano sprejme kazen. Živo jo zapro v grobnico.

Zbor se stoično spominja podobnih primerov, ko so nedolžne žrtve morale podleči sili usode.

*PETI PRIZOR*

Videc kralja prepriča, da je v zmoti. Njegove napake kličejo novo nesrečo nad družino in mesto. Kralj se končno pred premočnimi dejstvi vda in se odloči popraviti, kar je še mogoče.

Zbor kliče bogove in jih prosi za odrešenje.

*SKLEPNI PRIZOR*

Prepozno. Mrtva je Antigona in Haimon, mrtva Evridika. Kralj ostane sam.

Zbor stoično ugotavlja, kako pogubna je nerazsodnost.

*ODGOVORI NA VPRAŠANJA*

***Zasnova*:** V borbi za oblast pride do državljanske vojne.

***Zaplet*:** Zmagovita oblast postavi svoja pravila.

***Vrh*:** Kljub hudi grožnji se pravila kršijo.

***Razplet***: Oblast se na vse kriplje brani.

***Razsnova*:** Oblast podleže pod večnimi zakoni.

**V tragediji sta si nasproti dve ideji**: ideja dobrega in slabega. Ideja slabega na prvi pogled ni razpoznavna, ker se dobro skriva za človeškimi zakoni. Kljub temu je razločno prikazano nasprotje, do katerega pride vsakič, kadar človeški zakoni skušajo obvladovati večne zakone narave, ki jim prav zaradi svoje večnosti in neizogibnosti upravičeno rečemo božji zakoni.

O tem konfliktu so pred in po Sofoklu razmišljali številni misleci in umetniki. Sofoklovo tragedijo pa so prestavljali v različna obdobja in jo prilagajali konkretnim situacijam številni literati in dramatiki. Ena najlepših predelav je Antigona Dominika Smoleta. Ta je (poleg mojstrskega trika, da je dramo obnovil brez glavne osebe) osnovni konflikt, konflikt med dobrim in zlim, zreduciral na notranji konflikt ene same osebe, Kreona.